Blue text on a black background

Description automatically generated with medium confidence*2025 m. gegužės 5 d.*

*Pranešimas žiniasklaidai*

**HBO pristato serialo „Ir štai kaip...“ trečiąjį sezoną**

**HBO pristato trečiąjį „Max Original“ serialo „Ir štai kaip...“ (angl. *And Just Like That...*) sezoną. Pirmąją vykdomojo prodiuserio Michaelo Patricko Kingo kurto trečiojo sezono seriją Lietuvos žiūrovai galės išvysti jau gegužės 30 d., per HBO.**

Seriale „Ir štai kaip...“ pasakojama apie Carrie, Miranda, Charlotte bei Seema – penkiasdešimtmetes moteris, kurios Niujorke išgyvena sudėtingą gyvenimo, meilės, sekso bei draugystės realybę.

Trečiajame sezone sugrįžta aktoriai – Sarah Jessica Parker, Cynthia Nixon, Kristin Davis, Sarita Choudhury, Nicole Ari Parker, Cathy Ang, Mehcad Brooks, Jonathan Cake, Mario Cantone, Niall Cunningham, David Eigenberg, Evan Handler, Christopher Jackson, Logan Marshall-Green, Sebastiano Pigazzi, Alexa Swinton, Dolly Wells ir John Corbett.

***Pamatykite anonsą:*** <https://youtu.be/UJ65H1mMyaA>

Trečiojo sezono kūrėjai – Michael Patrick King, kartu su vykdomaisiais prodiuseriais John Melfi, Sarah Jessica Parker, Kristin Davis, Cynthia Nixon, Julie Rottenberg, Elisa Zuritsky ir Susan Fales-Hill. Serialo pirmtaką – „Seksas ir miestas“ pagal Candace Bushnell knygą kūrė Darrenas Staras.

Po vieną trečiojo sezono seriją bus galima išvysti kas savaitę, penktadieniais, nuo gegužės 30 d. iki rugpjūčio 15 d. „HBO“ platformoje, Lietuvoje pasiekiamoje per „Go3“ televiziją ir „Telia Play“ platformą.

**Apie „Warner Bros. Discovery“:**

„Warner Bros. Discovery“ yra lyderiaujanti pasaulinė žiniasklaidos ir pramogų bendrovė, užsiimanti išsamiausios ir labiausiai diferencijuotos pasaulyje prekių ženklų turinio kolekcijos kūrimu bei platinimu per televiziją, filmus, interneto platformas ir žaidimus. Bendrovės prekių ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „Max“, „discovery+“, CNN, DC, „TNT Sports“, „Eurosport“, HBO, HGTV, „Food Network“, „OWN“, „Investigation Discovery“, TLC, „Magnolia Network“, TNT, TBS, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Motion Picture Group“, „Warner Bros. Television Group“, „Warner Bros. Pictures Animation“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“ ir kiti. Norėdami gauti daugiau informacijos, apsilankykite [www.wbd.com](http://www.wbd.com).

**Apie HBO:**

HBO yra vienas labiausiai gerbiamų ir novatoriškiausių pramogų prekių ženklų pasaulyje, siūlantis kultines, apdovanojimus pelniusias programas per HBO televizijos kanalus ir srautinio transliavimo platformą „Max“, kuri 2023 m. gegužės 23 d. pradėjo veikti JAV. „Warner Bros. Discovery“ priklausantis HBO siūlo platų vaizdo turinio asortimentą, kuriame – ir naujausi gerbėjų pamėgti serialai „Paskutinieji mūsiškiai“, „Drakono namai“, „Baltasis lotosas“, „Euforija“, „Baris“ ir „Palikimas“, ir kultiniais tapę pavadinimai, tokie kaip „Sostų karai“, „Sopranai: mafijos kronika“, „Seksas ir miestas“, „Karo vilkai. Desantininkai“ ir „Blakė“.